Frem fra Glemselen kap. 4

Frem fra Glemselen kap. 4 er den fjerde platen i serien Frem fra Glemselen med Rita Engebretsen og Helge Borglund og ble utgitt i september 1976. Den lå totalt 23 uker på VG-lista, og nådde en fjerdeplass. Denne platen ble også en milepæl for sangerne og mannen bak serien – Per Johan Skjærstad. I januar 1977 mottok de hver sin sølv-, gull-, diamant- og platinaplate for hver av de 4 utkomne «Frem fra Glemselen»-platene. Visebølgen raste i Norge, og suksessen så ut til å ikke ha noen ende. Plateselskapet Talent Produksjon, gjorde litt ekstra ut av denne platen og leide strykere fra Kringkastingsorkestret såvel som Filharmonisk Selskaps Orkester. 

Viseutvalget var som før; klassiske skillingsviser, ispedd med noen mer ukjente. Her er «Elvira Madigan» og den mest kjente rallarvisa «Cecilia og rallaren». På Frem fra Glemselen kap. 4 synger Engebretsen og Borglund «Fars sang». Dette skulle bli deres største radiohit, og den mest spilte sangen fra hele «Frem fra Glemselen»-serien. Øystein Sunde, som er medvirkende musikant på denne platen, skal ifølge boken Vise på vandring av Per Johan Skjærstad, ha uttalt da denne platen var ferdig innspilt: «Om man tar med «Titanics undergang» er det vel noe sånn som 4000 dødsfall på de fire «Frem fra Glemselen» platene til Engebretsen og Borglund».

Sporliste
«Elvira Madigan» (Trad / Johan Lindström Saxon), sunget av Rita Engebretsen
«Det er det samme hvor jeg drar» (Ukjent), sunget av Helge Borglund
«Fars sang» (Ukjent), sunget av Rita Engebretsen & Helge Borglund
«Vi seiler for velstand og lykke» (Ukjent), sunget av Helge Borglund
«Husmannsdottera» (Ukjent), sunget av Rita Engebretsen
«Sangen om Solveig» (Ukjent), sunget av Helge Borglund
«Cecilia og rallaren» (Ukjent), sunget av Rita Engebretsen
«Nittedalsmordet» (Ukjent), sunget av Helge Borglund
«Tulla» (Ukjent), sunget av Rita Engebretsen
«En fanges siste hilsen» (Ukjent), sunget av Helge Borglund
«I Aurdal i Valdres» (Trad / Marie Kristiansen), sunget av Rita Engebretsen

Andre medvirkende
Idé og opplegg: Per Johan Skjærstad
Arrangementer og orkesterledelse: Bjørn Kruse
Produksjon: Ola Johansen og Arve Sigvaldsen
Lyd: Svein Engebretsen, Ola Johansen
Foto: Arve Ringen
Innspilt i TALENT STUDIO
Trykk og layout: Euro Trykk AS
Gitarer, banjo: Øystein Sunde, Lars Klevstrand, Nipe Nyrén, Pete Knutsen, Jan Erik Kongshaug, Bjørn Kruse
Bass: Bjørn Jacobsen, Bjørn Kruse
Trommer: Gunnar Aas, Erik «Guggen» Tøraasen
Piano, el-piano: Henryk Lysiak, Ivar Anton Waagaard
Trekkspill: Anders Grøthe
Munnspill: Sigmund Groven
ARP synthesizer fra Grøndahl A/S: Bjørn Kruse
Kor: Dag Spantell, Helge Lindeman, Wenche Hallan, Anita Skorgan
Strykere fra Filharmonisk Selskaps Orkester og Kringkastingsorkestret

Utgivelser
 1976 LP/MC Talent Produksjon TLS 3014
 1988 MC PolyGram Records Polydor 837 011
 2000 CD Nidelven Grammofon/ Universal NCD 0003

 Eksterne lenker 


Kategori:Frem fra Glemselen-album
Kategori:Musikkalbum fra 1976